64 



viszketést és börgyuladást okoznak. Karpelles úr ezen Ízeltlábúakat 

 megvizsgálva, tüzetesen s behatóan leíi'va Tarsonemus intectus-nak 

 nevezé el. (V. ö. Rov. Lap. III. köt. 20. 1.) 



Fr. W. KonoWf Ueber mehrere neue und einige schon bekannte 



Blattwespen. (Wiener Entomologische Zeitung. V. 



Jahrg. p. 37—41.) 



A szerző több új és kevésbbé ismert levélevö-darázs közt leírja 



az Allantus costatus KI. hímjét, mely eddig ismeretlen volt s melyből 



a szerző egyetlen példányát is Magyarországból kapta. 



■Dr. Richárd B. v. Stein, Synonymisches über Blattwespen. (Wiener 



Entomol. Zeitung. V. p. 62 — 64.) 

 Szerző reájött, hogy az általa Magyarországból kapott levélevö 

 darázs, melyet Tenthredopsis opaci'pleuris név alatt írt le, nem 

 más, mint Tentliredo tarsata, melyet Fabricius már 1804-ben leírt volt. 



LEVÉLSZEKRÉNY. 



Kérdések. 



(3.) Ide mellékelve küldöm a megtámadott szőlővenyigékkel 

 együtt e kártékony rovarálczákat, melyek a pécsi kísérleti szőlőtelepen 

 a múlt évben és 1884-ben a kiültetett új sírna vesző ültetvénynek 

 mintegy 20 — SOf^/^-át elölték. Kérem szíveskedjék e káros rovarnak, 

 melyre eddig itt senki figyelmet nem fordított, nevét és irtási módját 

 közölni. D^zsö Miklós. 



Feleletek. 



(3.) A beküldött száraz venyigékben a Cemonus unicojor Fahr. 

 apró fekete darázs rakott fészket, melyből a bábok a napokban 

 lettek kifejlődött rovarokká. Az egyik sejtből pedig egy példány 

 Passaloecus gracilis Curt. fajhoz tartozó, amannál kisebb fekete 

 darázs bujt elő. Az egyik venyigebél a Cemonusok közöl a hosszú 

 tojócsöves, tarka Ephialtes mediator Fabr. fürkésző-darázs pár pél- 

 dánya is kikelt, melyek e szerint ezeknek élősdijei, s álcza korukban 

 a Cemonus unicolor álczájának testét emésztették fel. 



A levéltetvekkel élő Cemonus-darázs puha bélü száraz ágakba 

 és kórókba szokta rakni fészkét, a milyen péld. rózsa, málna, szeder, 

 bodza, bogács, keserü-lapú stb. és a jelen esetben a szőlővenyige ; 

 élő növényeket azonban meg nem támad. Épen azért fel se tételez- 

 hetem róla, hogy ezeket a venyigéket ő pusztította volna el. Er. 

 részemről azt hiszem, hogy a sima vessző gyanánt elültetett venyigék 

 akármi más ok miatt meg nem fogantak, vagy pedig felső végok 

 elszái'adt ; a kis darázsok ekkor alkalmasnak találták arra, hogy 

 belüket lefelé kirágva, sejtjeiket beleépítsék és így kerültek On előtt 

 rósz hírbe. Biró Lajos. 



